El termini per presentar la sol·licitud de participació és de 20 dies hàbils a comptar de l'endemà de la publicació d'aquesta convocatòria al DOGC, és a dir, des del dimecres 9 de setembre fins a les 23.59 hores del dijous 8 d'octubre de 2020, tots dos inclosos.
No cal aportar cap document addicional a la sol·licitud de participació.
La presentació de la sol·licitud de participació en aquesta convocatòria comporta l'autorització perquè l'òrgan convocant, mitjançant la Plataforma d'integració i col·laboració administrativa (PICA) i en nom de la persona participant, faci la consulta del document que permeti, si escau, la bonificació de la taxa d'inscripció.
No obstant això, la persona participant pot fer constar, a l'apartat corresponent de la sol·licitud de participació, l'oposició expressa a la consulta del document esmentat anteriorment.
Si la persona participant s'oposa a la consulta de les dades ha de presentar, dins el termini de presentació de sol·licituds de participació, la documentació acreditativa de la bonificació de la taxa mitjançant petició genèrica del Registre electrònic de la Generalitat de Catalunya, a la qual es pot accedir des de l'enllaç https://web.gencat.cat/ca/tramits/tramits-temes/Peticio-generica.
Les persones participants han de complir els requisits establerts a la base 2.1 de la convocatòria que són els següents:
Per a l'admissió en aquesta convocatòria, les persones participants han de complir tots els requisits l'últim dia del termini de presentació de sol·licituds de participació.
Així mateix, aquests requisits s'han de continuar complint fins a la data de resolució de la convocatòria.
L'import de la taxa d'inscripció, d'acord amb l'Ordre PDA/85/2020, de 16 de juny, per la qual es dona publicitat a les taxes vigents l'any 2020, i la resta de normativa aplicable, és un dels següents:
- Amb bonificació per membre de família monoparental o de família nombrosa de categoria general: 19,90 euros
- Amb bonificació per membre de família monoparental o de família nombrosa de categoria especial: 11,95 euro s
- En línia amb targeta bancària, un cop enviada la sol·licitud de participació telemàtica, emplenant directament l'apartat "Mitjançant targeta de crèdit/dèbit".
- Carta de pagament: un cop enviada la sol·licitud de participació telemàtica s'ha d'imprimir la carta de pagament i abonar la taxa d'inscripció a través dels caixers automàtics de qualsevol oficina de l'entitat col·laboradora Caixabank, SA.
La manca de pagament, el pagament incomplet de la taxa d'inscripció o la no acreditació de la bonificació de la taxa d'inscripció comporten l'exclusió de la persona participant de la convocatòria.
Si la persona participant s'oposa a la consulta ha de presentar, dins el termini de presentació de sol·licituds de participació, la documentació acreditativa de la bonificació de la taxa mitjançant petició genèrica del Registre electrònic de la Generalitat de Catalunya, a la qual es pot accedir des de l'enllaç https://web.gencat.cat/ca/tramits/tramits-temes/Peticio-generica.
L'ordre d'actuació de les persones participants en les proves s'inicia per la primera persona participant el primer cognom de la qual comenci per la lletra "E".
Les persones participants, per realitzar les proves de la fase d'oposició, s'han d'identificar mitjançant la presentació de la targeta d'identitat professional, del DNI, del passaport o del permís de conduir, originals.
Les persones participants que no compareguin a la crida del tribunal qualificador per a la realització de les proves en la data, l'hora i el lloc assenyalats seran excloses automàticament de la convocatòria.
Per a les proves que consten de diversos exercicis o subproves, l'absència o retard a les mateixes suposarà l'exclusió automàtica de la convocatòria.
La convocatòria finalitza amb la publicació al DOGC de la resolució del secretari general del Departament d'Interior de nomenament de funcionaris de la categoria de caporal/a de l'escala bàsica del cos de Mossos d'Esquadra.
El nombre de persones nomenades funcionàries de la categoria de caporal/a de l'escala bàsica del cos de Mossos d'Esquadra no pot ser superior al de les places objecte de la convocatòria.
El sistema de selecció de la convocatòria és el de concurs oposició.
La convocatòria consta de quatre fases:
- Tercera fase: curs de capacitació
Els mèrits es valoren fins a 34 punts com a màxim, d'acord amb el barem següent:
Proves selectives, obligatòries i eliminatòries.
Consisteix en la realització dels exercicis físics següents:
Per tal de convocar a la realització del curs de capacitació, de caràcter obligatori i selectiu, previst per l'Institut de Seguretat Pública de Catalunya, el tribunal elaborarà una llista on constin les persones participants aptes ordenades de més a menys puntuació, resultant de la suma de la puntuació de la fase de concurs més la de la fase d'oposició.
No es pot convocar a la realització del curs de capacitació un nombre de persones participants superior al de les places convocades.
Es convoquen a la realització de la fase de pràctiques les persones participants que hagin superat el curs de capacitació.
La durada de la fase de pràctiques és, com a màxim, de quatre mesos amb una presència mínima real de servei de 450 hores en llocs de treball de la categoria de caporal/a de l'escala bàsica del cos de Mossos d'Esquadra.
Aquest tràmit s'ha fer per internet amb signatura digital, mitjançant certificat digital o amb IdCAT mòbil, o sense signatura digital.
Consultar la llista provisional
Finalitzat el termini de presentació de sol·licituds de participació, el secretari general del Departament d'Interior, en el termini màxim d'un mes, aprovarà la llista provisional de persones participants admeses i excloses a la convocatòria, amb indicació dels motius d'exclusió i de les persones participants exemptes de realitzar la prova de coneixements de llengua catalana, mitjançant una resolució que es publicarà al DOGC.
En aquesta resolució també s'indicaran els llocs on s'exposaran les llistes esmentades.
Aquestes llistes també es podran consultar a la intranet de la Direcció General de la Policia.
Les persones participants disposen d'un termini de deu dies hàbils, a comptar de l'endemà de la data de publicació de la llista provisional de persones participants admeses i excloses, per formular les al·legacions que considerin pertinents adreçades a esmenar els defectes que s'hagin pogut produir en la llista esmentada o per aportar la documentació requerida per la convocatòria.
Transcorreguts quinze dies des de la finalització del termini per presentar al·legacions a la llista provisional, el secretari general del Departament d'Interior, mitjançant una resolució que es publicarà al DOGC, aprovarà la llista definitiva de persones participants admeses i excloses a la convocatòria, amb indicació dels motius d'exclusió, i la llista de les persones participants exemptes de fer la prova de coneixements de llengua catalana.
En aquesta resolució també s'indicarà la data, l'hora i el lloc de la realització de la primera prova de la fase d'oposició, i els llocs on s'exposaran les llistes esmentades.
Aquesta llista també es podrà consultar a la intranet de la Direcció General de la Policia.
Aquestes publicacions, així com la resta d'actes que se'n derivin, i els continguts informatius a què fan referència aquestes bases es poden consultar a la intranet de la Direcció General de la Policia, i als taulers d'anuncis del Departament d'Interior, de la Direcció General de la Policia i dels serveis territorials del Departament d'Interior.